kardosdrur/scandi-wiki huggingface dataset:
Niels Åge Nielsen

Niels Aage Anton Nielsen født (25. juni 1913 i Vejle, død 16. januar 1986) var en dansk professor i nordiske sprog ved Aarhus Universitet. Han var også leder i modstandsbevægelsen.

Liv og karriere 

Nielsen var søn af tømrermesteren Niels Nielsen (1883–1962) og hustruen Ella Kirstine f. Rasmussen (1892–1979).

Han var student fra Marselisborg Gymnasium i 1933 og cand.mag. fra Aarhus Universitet i 1942, hvorefter han beklædte forskellige undervisningsstillinger ved det samme universitet, indtil han blev professor i Nordiske Sprog ved Odense Universitet i 1966. Han vendte dog i 1972 tilbage til sit gamle universitet.

Han beskæftigede sig især med studiet af de danske dialekter, særlig optegnelsen af de jyske dialekter, og det danske sprogs historie.

Niels Aage Nielsen var desuden et højtstående kommunistisk medlem af modstandsbevægelsen under den tyske besættelse.

Nielsens bog over Hans Christian Ørsteds neologismer blev udgivet digitalt i 2020.

Bibliografi 
 De jyske dialekter. København: Gyldendal 1959.
 Dansk etymologisk ordbog. København: Gyldendal 1966, 6. udgave 2010.
 Runestudier. Odense: Odense Universitetsforlag 1968.
 Sprogets opståen og udvikling (Søndagsuniversitetet 88). København: Munksgaard 1968.
 Runerne på Rökstenen. Odense: Odense Universitetsforlag 1969.
 Dansk dialektantologi. Bind 1: Østdansk og ømål. Bind 2: Jysk. København: Hernov 1978–80.
 Mellem jyske modstandsfolk 1941–1945. København: Zac 1980.
 Sprogrenseren H.C. Ørsted. Bind 1–2. Århus: Nordisk Institut, Aarhus Universitet 1981.
 50 danske runeindskrifter. Århus: Nordisk Institut, Aarhus Universitet 1981.
 Syntaksen i Holbergs epistler. Århus: Nordisk Institut, Aarhus Universitet 1983.
 Danske runeindskrifter: et udvalg med kommentarer. København: Hernov 1983.
 Norske indslag i nydansk. Bind 1: Dansk over for norsk sprog ca. 1700–1950. Bind 2: Liste over låneord fra norsk ca. 1700–1950. Århus: Nordisk Institut, Aarhus Universitet 1983–84.
 Fra runesprog til nudansk: studier og kommenterede tekster. Århus: Nordisk Institut, Aarhus Universitet 1984.
 (sammen med Hallfrid Christiansen) Norsk-dansk ordbog. Gyldendal 1971.
 (sammen med Sven Brüel) Gyldendals fremmedordbog''. København: Gyldendal, 9. udgave 1983.

Referencer

Eksterne henvisninger 
 
 
 
 
 Niels Åge Nielsen på Aarhus Universitets hjemmeside

Ansatte ved Aarhus Universitet
Modstandsfolk fra DKP
Danskere i 1900-tallet
Personer fra Vejle
Personer i Kraks Blå Bog (afdøde)
Faglitterære forfattere fra Danmark
Filologer fra Danmark
Sprogvidenskabsfolk fra Danmark
Medlemmer af Frit Danmark
Dansksprogede forfattere fra Danmark
Leksikografer fra Danmark
Borneol

Borneol er en bicyklisk organisk forbindelse og en terpen. Hydroxylgruppen i denne forbindelse sidder i endo-position. Isoborneol er dens exoisomer.

Kemi 
Borneol oxideres nemt til den tilsvarende keton, kamfer. Borneol kan syntetiseres ved reduktion af kamfer i den såkaldte Meerwein-Ponndorf-Verley-reduktion. Den samme reaktion resulterer i isoborneol ved tilstedeværelse af natriumborohydrid.

Borneol findes som to enantiomerer. Den naturligt forkommende d-(+)-borneol er optisk aktiv. Den findes i mange arter af Artemisia og Dipterocarpaceae.

Brug 
Borneol bruges i traditionel kinesisk medicin. Det sættes ofte til helsekost, da det menes at stimulere hjertet, åndedrættet, kredsløbet og det centrale nervesystem.

External links 

 MSDS 
 Borneoloxidation
 Borneol i kinesisk medicin

Monoterpener
Alkoholer
Tøjhuset

Tøjhuset kan have flere betydninger:

Tøjhuset (Fredericia) – kulturhus.
Tøjhuset (København) – hjemsted for Tøjhusmuseet.
Tøjhuset (Matador) – fra tv-serien Matador (Skjerns Magasin).
European Committee for Standardization

CEN, den europæiske standardiseringsorganisation (fransk: Comité Européen de Normalisation), er en sammenslutning, der samler de nationale standardiseringsorganer i 33 europæiske stater, og Tyrkiet. 

CEN er ét af tre europæiske standardiseringsorganer — sammen med den europæiske elektrotekniske standardiseringsorganisation (CENELEC, Comité Européen de Normalisation en ÉLECtronique et en électrotechnique) og den europæiske standardiseringsorganisation for telekommunikation (ETSI, Institut européen des normes de télécommunication) — der er officielt anerkendt af den europæiske union (EU) og den europæiske frihandelssammenslutning (EFTA, European Free Trade Association) og som er ansvarlig for udarbejdelse og vedligeholdelse af normer på europæisk niveau.

Medlemmer 

CENs nationale medlemmer er de nationale standardiseringsorganer i de 27 EU medlemslande, Storbritannien, Nordmakedonien, Serbien, tre lande i den europæiske frihandelssammenslutning (Island, Norge og Schweiz), samt Tyrkiet. Der er ét medlem pr. land.

Historie 

Ifølge officielle optegnelser mødtes repræsentanter fra ISO- og IEC-medlemmer af Det Europæiske Økonomiske Fællesskab (EØF) og EFTA-lande i Zürich den 10. juni 1960. Ved mødet blev der indgået en principaftale om oprettelsen af „to parallelle europæiske standardiseringsorganisationer, én for ISO-medlemmer og én for IEC-medlemmer, og at medlemskaber af disse to organisationer ville være åbne for ISO-medlemsorganerne samt IECs nationale komiteer i lande, der tilhører EØF og EFTA”. Denne dato er siden blevet valgt som officiel fødselsdag for CEN, og den falder også sammen med oprettelsen af CENELEC.

Standardiseringsorganer
Internationale organisationer
Etableret i 1961
The Shins

The Shins er et indie band, der blev dannet i Albuquerque, New Mexico i 1996. Den nuværende besætning består af James Mercer (vokal, guitar, bas, keyboard, sangskriver), Jon Sortland (trommer), Mark Watrous (guitar, keyboard), Casey Foubert (guitar), Yuuki Matthews (bas, keyboard) og Patti King (keyboard). Der er baseret i Portland, Oregon.

Bandet blev dannet af Mercer som et sideprojekt til Flake Music, der var aktive fra 1992-1999. Flake Music udgav to 7" singler og et enkelt studiealbum, When You Land Here It's Time to Return, på Omnibus Records og turnerede med Modest Mouse, da de fik kontrakt med Sub Pop Records. Bandets første to albums, Oh, Inverted World (2001) og Chutes Too Narrow (2003) var både kommercielt succesfulde og fik ros af kritikerne. Singlen "New Slang" skaffede bandet mainstream opmærksomhed, da den blev brugt i filmen Garden State i 2004. Bandets tredje album, Wincing the Night Away (2007), var en stor succes for gruppen og toppede som nummer to på Billboard 200 og blev nomineret til en Grammy Award.

Efter dette skrev The Shins kontrakt med Columbia Records og Mercer skiftede hele den oprindelige besætning på bandet ud og kaldte det "en æstetisk beslutning". Efter næsten 5 års pause udkom albummet Port of Morrow i 2012, der var gruppens fjerde studiealbum. Deres femte album, Heartworms, udkom i marts 2007.

Historie

Fra Flake Music til The Shins (1992-2000) 
1997: When You Land Here It's Time to Return (Under navnet Flake Music)

Diskografi

Studielbums 
 Oh, Inverted World (2001)
 Chutes Too Narrow (2003)
 Wincing the Night Away (2007)
 Port of Morrow (2012)
 Heartworms (2017)

EP'er & singler 
 Nature Bears a Vacuum (Aural Apothecary, 1999)
 When I Goose-Step (Omnibus Records, 2000)
 2001: "New Slang"
 2002: "Know Your Onion!"
 2003: "So Says I"
 2004: "Fighting in a Sack"

Referencer

Eksterne henvisninger 

 Officiel hjemmeside
 

Indierockgrupper fra USA
Rockgrupper fra USA
Musikgrupper fra 1996
CEN

CEN, akronymet kan have flere betydninger:
 Chemical and Engineering News – amerikansk ugemagasin udgivet af American Chemical Society.
 Center for Excellence in Nonprofits – amerikansk nonprofit selskab for ledelsesudvikling i Silicon Valley.
 European Committee for Standardization – europæisk standardorganisation.
Københavns Biblioteker

Københavns Biblioteker (KKB) er navnet på Københavns Kommunes biblioteksvæsen og er med sine 206.335 aktive lånere landets største biblioteksvæsen. Det samlede budget udgør i 2023 300 mio. kr.

KKB består af Københavns Hovedbibliotek,19 lokale biblioteker, 1 patientbibliotek på Rigshospitalet og en afdeling i Københavns Fængsler. Københavns Biblioteker betjener desuden en lang række plejehjem i Københavns Kommune.

KKBs historie 
Den kommunale institution blev grundlagt under navnet Københavns kommunes folkebiblioteker den 2. marts 1885, efter inspiration fra især Paris og Berlin, hvorpå virksomheden påbegyndtes den 7. november 1885 med seks nyoprettede kredsbiblioteker og to læsestuer. I 1918 foretog man en navneændring til Københavns kommunebiblioteker før man i 1965 skiftede til Københavns kommunes biblioteker (KKB). I 1998 kom man under Kultur- og Fritidsforvaltning (Københavns Kommune) og i 2007 valgte man det mere mundrette navn Københavns Biblioteker. Fra 1. januar 2010 bliver Københavns Biblioteker som konsekvens af en større organisationsændring del af Center for drift og koordinering, der bl.a. også omfatter kulturhuse og idrætsanlæg, hvilket betyder større sammenhæng mellem kulturtilbuddene i kommunen.

Indtil 31. december 2006 havde Københavns Biblioteker tillige en bogbus.

I 2008 startede Københavns Biblioteker litteraturfestivalen Kbh læser.

Liste af biblioteker

Referencer

Ekstern kilde/henvisning 
Københavns Bibliotekers officielle hjemmeside

Etableret i 1885
Folkebiblioteker i Danmark
Biblioteker
Biblioteker
Myristicin

Myristicin er en naturligt forkommende organisk forbindelse som findes i store mængder i muskatnøddens æteriske olie, samt i andre urter som f.eks. persilleblade og dild. Myristicin dræber insekter og mider, og har neurotoksisk effekt.
Det er et hallucinogen ved doser som er højere end dem der normalt benyttes i madlavning.

Brug 
Forgiftninger med myristicin eller muskatnøddeolie ligner ikke effekterne af MDMA, MMDA eller psykedeliske stoffer. Myristicin kan dog kemisk omdannes til MMDA. Effekterne varierer, men er rapporteret som en tilstand imellem at være vågen og drømme. Desuden giver myristicin ofte kvalme.

Udover den lettere bedøvende effekt kan myristicin også fremkalde hallucinationer. Den dosis der kræves varierer fra person til person, men den gennemsnitlige dosis der kræves for at opnå disse effekter svarer til 15-25 g friskrevet muskatnød. Dette afhænger dog af den enkelte nød.

Eksterne henvisninger 
Effekter af indtagelse af muskatnød/myristicin

Organiske forbindelser
Nervegifte
Benzodioxoler
Virgin Cola

Virgin cola var en sød læskedrik (sodavand), som har en rød-brunlig farve. 

Den engelske iværksætter Richard Branson stiftede Virgin cola i 1994. Flasken på drinken skulle være en efterligning på kropsfiguren af baywatch stjernen Pamela Anderson. Virgin Cola er en del af Virgindrinks, som er en del af Virgin ejet af Richard Branson. Virgin cola blev solgt på Virgin Atlantic flyrejser, Virgin trains (tog selskab), og i de følgende lande: England, Frankrig, Belgien og Sydafrika.

Cola
Bokul

Bokul er en bakke, et klippemassiv, på Bornholm  med udsigt over Gudhjem. Bokul er 48 m høj. Oluf Høst har malet mange af sine billeder på Bokul ud over Gudhjem.  Hans nabo og malerkollega H P Haagensens familie ejede længe Bokulhus, der nu huser en anerkendt restaurant.

Bakker i Danmark
Gudhjem
Lokaliteter på Bornholm
Ølakademiet

Det Danske Ølakademi er stiftet i 2006 af Bryggeriforeningen og Den Skandinaviske Bryggerhøjskole. Akademiet arbejder for større viden om og gode oplevelser med øl. Akademiet afholder kurser om øl og har udviklet Det Danske Ølsprog i samarbejde med forbrugere og professionelle.

Eksterne henvisninger 
Ølakademiet

Foreninger fra Danmark
Akademiet
Etableret i 2006
Den Skandinaviske Bryggerhøjskole

Den Skandinaviske Bryggerhøjskole er en uddannelsesinstitution beliggende i Valby i København. Den blev grundlagt i 1925, og har den danske Bryggeriforeningen som hovedejer, med bryggeriforeningerne i Norge, Sverige og Finland med mindre ejerandele.

Bryggerhøjskolen uddanner brygmestre og diplombryggere, samt udbyder en bred vifte af kurser til små og store bryggerier i ind og udland, samt til private der er interesseret i fremstilling af øl, og viden om øl og mad.

Undervisningen foregår mest på engelsk, idet der også deltager studerende udenfor Skandinavien.

Eksterne henvisninger 
 Den skandinaviske Bryggerhøjskole 
 Bryggeriforeningen 

Uddannelsesinstitutioner i København
Bryggerier i Danmark
Etableret i 1925
Valby
Clivia

Clivia er en slægt af enkimbladede dækfrøede planter fra det sydlige Afrika.

Planteslægter
Seværdighed

En seværdighed er et bygningsværk, et stykke natur, kunst eller en forlystelsespark, som lokker mange turister til. De fleste rejser bliver planlagt, så de rejsende kommer til at bo tilpas tæt på store seværdigheder. Af danske seværdigheder i form af bygningsværker, kan nævnes de danske slotte, såsom Kronborg, Rosenborg, Amalienborg, Christiansborg, Frederiksborg og mange flere. Religiøse bygninger som Roskilde Domkirke og marmorkirken er også danske turistmål.

Seværdigheder kan dog også være steder eller individer, som der er en grad af mystik omkring, herunder blandt andet Loch Ness-uhyret, Stonehenge og påskeøens statuer. Søger man seværdigheder, som i højere grad har med et lands eller områdes kulturhistorie at gøre, henvises til UNESCO's verdensarvsliste.

I Norden anvendes Johanneskorset på skiltning til seværdigheder.

I områder hvor der findes seværdigheder, er der oftest også en højere grad af aktiviteter, hoteller og rekreative områder. Nogle af verdens største turistattraktioner er vist i galleriet nedenfor:

Turistattraktioner
Iller (Sønderborg Kommune)

Iller ligger i Sønderjylland og er en lille landsby på Broager Land på Sundeved. Bebyggelsen ligger i Sønderborg Kommune og tilhører Region Syddanmark. Isaflejringernes lerholdige jord ved Nybøl Nor og Iller har givet grundlag for teglproduktion gennem flere hundrede år. Den Geologiske Samling er i dag tilgængelig på Cathrinesminde Teglværk.

Ved Iller Strand, hvor Cathrinesminde Teglværksmuseum ligger, lå der i 1800-tallet 8 teglværker. I dag er ingen af dem i drift, men Vesterled Teglværk udnytter som det eneste de rester af ler, der er tilbage i området. Hver sommer henter de ler på naboparcellen til teglværksmuseet.

Eksterne henvisninger
Byer og steder i Sønderjylland. 

Lokaliteter i Sønderborg Kommune
Amsterdamhusene

Amsterdamhusene er en boligbebyggelse på havnen i Frederikssund tegnet af Arkitektgruppen Aarhus og navngivet efter den gård, som tidligere lå på arealet. Bebyggelsen ligger delvist på havnens østlige kaj, delvis langs med en kunstig kanal, der giver gennemsejling fra havnebassinet til fjorden.

Ekstern kilde/henvisning 
 Amsterdamhusene

Beboelsesbygninger i Danmark
Bygninger, konstruktioner og anlæg i Frederikssund
Rúni Nielsen

Rúni Nielsen (født 21. februar 1979 i Tvøroyri) er en færøsk politiker fra partiet Tjóðveldi (Republikanerne). 

Sammen med Barbara Holm udgjore han formandskabet for partiets ungdomsorganisation, Unga Tjóðveldið, der er den største politiske ungdomsorganisation på Færøerne indtil januar 2008. Rúni Nielsen er den der har været formand længst i organisationen. Har har desuden fungeret som rådgiver og økonomiansvarlig i Unga Tjóðveldið.

Rúni Nielsen var i perioden 2002-2003 suppleant for Hergeir Nielsen til Færøernes Lagting valgt i Suderøs valgdistrikt.

Fra 2004 til 2007 var Rúni Nielsen medlem af Ungdommens Nordiske Råds (UNR) præsidium hvor han fungerede som økonomiansvarlig. I UNR repræsenterede Nielsen Socialistisk Ungdom i Norden. Som medlem af præsidiet var han observatør i Nordisk Råds velfærdsudvalg og miljøudvalg. 

Rúni Nielsen er ikke længere politisk aktiv.

Personer fra Tvøroyri
Politikere fra Tjóðveldi
Oscar Jørgensen

Oscar Erik Mammen Jørgensen (17. december 1909 – 21. maj 1992) var en dansk fodboldspiller, der har spillet 28 kampe for Danmarks landshold i perioden fra 1932 til 1945. Han spillede i hele sin karriere for Kjøbenhavns Boldklub. Han var en typisk forsvarsspiller, der i kraft af sin kropsbygning og et dygtigt hovedspil blev en forsvarsklippe både på klubhold og landshold. Begge steder var han i mange år anfører.

Ekstern kilde/henvisning 
Oscar Jørgensens landsholdprofil 

Fodboldspillere fra Danmark
Arnborg Kirke

Arnborg Kirke, er en kirke ved Rind Å 15 km syd for Herning. Den er opført omkring 1200 og består af romansk kor og skib i granit samt våbenhus fra 1500-tallet. Den tårnløse kirke ligger højt, som på en bastion, oven for Rind Å. Kirkegården er delt på midten af en dyb kløft, dannet ved et voldsomt skred midt i 1800-tallet. Det fortælles, at en stor del af kirkegården drev af sted med kister i den stærke strøm i Rind Å. Døbefonten er en romansk granitfont. Kirkeklokken er fra 1710. Orgelet er fra 1958. Kirken og kirkegården er meget smukt beliggende med udsigt over ådalen tæt ved sammenløbet med Skjern Å. Byggeår 1150-1200. Kirken er åben for besøgende i dagtimerne.

Eksterne kilder og henvisninger 
 Arnborg Kirke hos KortTilKirken.dk

Kirker i Herning Kommune
Kirker i Viborg Stift
Kirker i Ringkøbing Amt
Bopælspligt

Et hus beregnet til helårsbolig kan behæftes med bopælspligt. Pligten betyder at ejeren af boligen er forpligtet til at påse at boligen er konstant beboet – enten ved selv at bo der eller gennem udlejning. 

I Danmark er grundlaget for bopælspligten Lov om midlertidig regulering af boligforholdene, der afløste en ældre midlertidig boligreguleringslov.

På landbrugsejendomme i Danmark er der bopælspligt. 
En køber af en landbrugsejendom skal opfylde bopælspligten i mindst 10 år, enten ved at køberen selv bor der eller ved at en anden person har fast bopæl på ejendommen.
Ophævelse af bopælspligten på en landbrugsejendom kræver zoneændring. Endvidere findes begrebet i forbindelse med visse tjenesteboliger.
Af andre lande i Europa, er det kun i Norge at der findes tilsvarende lovgivning. Her er der foruden tjenesteboliger kun lovgivet for landbrugsejendomme. Dér er bopælspligten omdiskuteret, bl.a. påstås det, at den er i strid med menneskerettighederne, og at den ikke virker efter hensigten.

I mange udkantsområder fører bopælspligten til, at huse står tomme og forfalder, hvorfor mange kommuner gerne vil ophæve bopælspligten.

At eje en ejendom uden bopælspligt kan være fordelagtig for udlandsdanskere. 
De kan da undgå at blive skattepligtig, hvis de holder sig inden for visse regler om længde af deres ophold i Danmark.

I 2002 var Finansminister Thor Pedersen genstand for en sag om bopælspligt i forbindelse med sin landejendom Graudebjerggaard i Nakke ved Rørvig.
Boligsagen førte til at regeringen i 2003 ønskede at ændre loven om bopælspligt for folketingsmedlemmer, men ikke for andre borgere, der havde arbejde i to byer langt fra hinanden. Statsminister Helle Thorning-Schmidt ignorerede i flere år reglerne om bopælspligt for sin lejlighed i København, mens hun faktisk boede i Belgien.

Henvisninger  

Huse
Jura
Janis Joplin

Janis Lyn Joplin (19. januar 1943 i Port Arthur, Texas – 4. oktober 1970 i Californien) var en amerikansk rockkunstner.

Hun var en af 1960'ernes største sangerinder og havde en stemme, som var egnet til rock og især blues. Men hun legede også med genrer som fx country og jazz. Janis var et idol for mange unge. Hun var det kvindelige hippieideal. 

Hun blev født 1943 i Port Arthur, Texas. Der hvor hun boede var der et konservativt styre, og derfor blev hun en meget oprørsk pige. Hun havde ikke særlig mange venner og befandt sig generelt dårligt i staten. Det der holdt hende oppe, var blues-musikken. Hun blev klar over at hun selv havde en stemme, der som skrevet egnede sig godt til blues, så hun begyndte selv at øve sig i at synge. 

Hun startede karrieren i San Francisco i Californien, hvor hun optrådte på små beværtninger. Efter kort tid i "branchen" blev Janis introduceret til stoffet amfetamin. Hun blev alvorligt afhængig, og derefter blev hun af nogle venner overtalt til at flytte hjem til mor og far i Texas, for at blive afvænnet. 

Hun blev stoffri, og vendte i 1966 tilbage til San Francisco. Dér kom hun i kontakt med gruppen "Big Brother & the holdning company" som netop manglede en sangerinde. De var vilde med Janis' stemme og hun blev deres "front figur". I 1967 optrådte de på "Monterey Pop Festival" hvilket gav dem en masse positiv omtale, især Janis. Det blev gruppens helt store gennembrud.

Men lykken var ikke 100% for Janis. Hun led af komplekser over sit udseende. Hun fik på grund af problemerne et nyt problem: hun blev afhængig af alkohol, og havde også gang i heroin. Hun kunne ikke håndtere sin store succes.

I 1968 splittedes Janis og Big Brother & the holding Company. Hun indspillede og optrådte med nogle andre musikere. Blandt andet optrådte hun med Kozmic blues band på 
Woodstock.´

Man sammenligner Janis og Elvis Presley med hinanden, da de begge var de første hvide der virkelig slog igennem rockmusikken. Som Elvis var den første hvide mandlige superstjerne var Janis den første hvide kvindelige superstjerne. 

Janis døde af en overdosis heroin den 4. oktober 1970, kun et par uger efter Jimi Hendrix' død. Da de begge var 27 år da de døde, var deres død med til at grundlægge myten om, at særlig mange oprørske rockkunstnere dør som 27-årige, kendt som "Klub 27", som også inkluderer Kurt Cobain, Jim Morrison og Amy Winehouse.

Eksterne henvisninger 

 Officiel hjemmeside
 
 Information om bøger, diskografi, film, koncerter, sange etc. 
 

Rockmusikere fra USA
Sangere fra USA
Bluesmusikere fra USA
Personer fra Texas
Substrat (enzym)

I biokemi er et substrat det molekyle som et enzym virker på. Enzymer katalyserer kemiske reaktioner der involverer et eller flere substrater. Substratet bindes til enzymets aktive center, og der dannes et enzym-substrat-komplex. Substratet bliver derefter nedbrudt eller omdannet til et produkt og frigøres til sidst fra enzymet. Det aktive center har nu plads til at modtage et nyt substratmolekyle.

Der kan opskrives en generel reaktionsligning:

E + S ⇌ ES → EP ⇌ E + P

hvor E er enzymet, S er substratet og P er produktet. Bindingen af substratet til enzymet og frigivelsen at produktet fra enzymet er ligevægtsprocesser. Hvorimod omdannelsen af ES-komplekset til EP-komplekset typisk er irreversible reaktioner. Nogle enzymer kan dog både omdanne et bestemt substrat til produkt, og også gå den modsatte vej, så produktet nu er substrat for den modsatrettede reaktion. Nogle forhold som kan medvirke til at "vende" reaktionen er pH, salt og temperatur.

Substraters natur
Nogle substrater er ganske små molekyler som f.eks. O2, CO2 eller H2O. Andre er større og meget mere komplekse molekyler som f.eks. sukre, lipider, små proteiner eller DNA.
I nogle enzymreaktioner er der mere end et substrat, som i sådanne tilfælde ofte vil være forskellige slags molekyler.

Eksterne henvisninger
Bioweb om enzymer 

Biokemi
Vesten

Vesten, den vestlige verden, den vestlige civilisation eller Occidenten (modsat Orienten) er en kulturgeografisk fællesbetegnelse for en række lande, der kulturelt og ideologisk minder om hinanden idet de er liberale demokratier, retssamfund og markedsøkonomier. Som hovedregel omfatter begrebet Vesteuropa, USA, Canada, Australien, New Zealand og Centraleuropa, men grænserne er flydende. 

Ifølge (tidligere professor) Niall Ferguson skyldes vestens succes; lægevidenskab,  arbejdsetik, forbrugssamfundet, konkurrence, videnskab og ejendomsret.

Opdeling i første, anden, tredje verden 
Begrebet Den tredje verden stammer fra Den kolde Krig og er baseret på, at vesten (dengang kun NATO og dets allierede) var den første, mens den kommunistiske blok (Sovjetunionen, Østeuropa og måske også Kina og Cuba) var den anden, og en række alliancefri lande og u-lande med Jugoslavien og Indien i spidsen var den tredje.

Danmarks Statistik definition 
Danmarks Statistik definerer vestlige lande som værende EU, Island, Norge, Storbritannien, Schweiz, San Marino, Liechtenstein, Monaco, Andorra, Vatikanstaten, USA, Canada, Australien og New Zealand. I den sammenhæng omfatter de vestlige lande altså store dele af Østeuropa.

Se også 
 Det Vilde Vesten

Kildehenvisninger

Eksterne henvisninger 
  22 november 2010, videnskab.dk: Mysteriet om den vestlige civilisation løst af dansk forsker

Geografiske betegnelser
Civilisationer